Číslo spisu: NBS1-000-048-533

Číslo záznamu: 100-000-238-950

Dátum: 01.07.2020

**VYSVETLENIE**

informácií uvedených vo výzve na predkladanie ponúk, v súťažných podkladoch alebo v inej sprievodnej dokumentácii podľa § 113 ods. 7 zákona č. 343/2015 Z. z. o verejnom obstarávaní   
a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

Verejný obstarávateľ, Národná banka Slovenska so sídlom Imricha Karvaša 1, 813 25 Bratislava (ďalej len „verejný obstarávateľ“) obdržal dňa 29.06.2020 prostredníctvom elektronického prostriedku, komunikačného rozhrania systému JOSEPHINE žiadosť o vysvetlenie informácií uvedených v súťažných podkladoch, v podlimitnej zákazke bez využitia elektronického trhoviska s názvom **„Obstaranie multifunkčných zariadení vrátane 4-ročného servisu“** zverejnenej vo Vestníku verejného obstarávania č. 127/2020 pod číslom 22150 - WYT zo dňa 16.06.2020 (ďalej len „žiadosť o vysvetlenie“)**.**

Po podrobnom oboznámení sa so žiadosťou o vysvetlenie Vám verejný obstarávateľ v súlade s ustanovením § 113 ods. 7 zákona o verejnom obstarávaní poskytuje nasledujúce vysvetlenie:

**Otázka č. 3:**

Pri strojoch TYP 3 - Čiernobiele multifunkčné zariadenie - uvádzate v bode rýchlosť tlače - min. 35 strán /min. vo formáte A4, 17 strán/min. vo formáte A3.

Naše v tej istej kvalite má rýchlosť tlače 30 strán/mi vo formáte A4 a 17 strán/min. vo formáte A3.

**Odpoveď:**

Verejný obstarávateľ sa domnieva, že otázka záujemcu smeruje k zmene zadaných parametrov v súťažných podkladoch, t. j. k akceptovaniu rýchlosti tlače 30 strán/min vo formáte A4 pri multifunkčnom zariadení typu 3 verejným obstarávateľom. Zadané parametre vychádzajú z minimálnych požiadaviek verejného obstarávateľa. Navrhované nižšie výkonnostné parametre verejný obstarávateľ neakceptuje. Požadovaná rýchlosť tlače je v prevádzkových podmienkach verejného obstarávateľa štandardom.

**Otázka č. 4:**

Ten istý TYP 3 - v uvádzate v bode kapacita tonerov - na min. 25 000 strán - máme za to, že naše riešenie, ktoré má min. kapacitu 20 000 strán, nijakým spôsobom nenaruší službu, ktorú by sme poskytovali a taktiež žiadnym spôsobom to neovplyvňuje kvalitu zariadenia. Budete akceptovať aj kapacitu tonerov min. 20 000 strán?

**Odpoveď:**

Kapacita tonerov 25 000 strán pri uvedenom type zariadení nie je nadštandardom, renomovaný výrobcovia ponúkajú tonery aj s oveľa vyššou kapacitou. Aj keď sa jedná o servis ALL IN, verejný obstarávateľ požaduje v jeho prevádzkových podmienkach pre zachovanie požadovaného komfortu užívateľa minimálne kapacitu uvedenú v požadovaných parametroch, ktorá sa navyše udáva len pri 5 % pokrytí výtlačku (to znamená, že skutočnosť môže byť vyššia). Pre užívateľa je časovo nevyhovujúce častejšie objednávanie výmeny tonera.

**Otázka č. 5:**

TYP 3 - rýchlosť vytlačenia prvej strany - budete akceptovať max. do 9,1s?

**Odpoveď:**

Áno. Rýchlosť do 9,1 sekundy je hraničná, ale akceptovateľná, nakoľko sa jedná o vytlačenie prvej strany a následné listy nasledujú bezprostredne bez časového zdržania pri dodržaní požadovanej rýchlosti tlače.

**Otázka č. 6:**

TYP 3 - budete akceptovať pri bode výstupné spracovanie aj finišer s jednou priehradkou? Druhá priehradka bude výstupná priehradka stroja (Ostatné podmienky finišera sú spĺňajúce) (Ostatné podmienky finišera sú spĺňajúce).

**Odpoveď:**

Požadované minimálne výstupné spracovanie je v prevádzkových podmienkach verejného obstarávateľa štandardom. Navrhovaný nižší počet priehradiek finišera verejný obstarávateľ neakceptuje.

**Otázka č. 7:**

TYP 3 - skenovanie/podávač dokumentov - bude akceptovaná aj rýchlosť 48 obrazov za minútu   
a kapacita obojstranného podávača na min. 50 listov 80g/m2?

**Odpoveď:**

Požadované parametre pre skenovanie a podávač dokumentov sú bežným štandardom   
a zodpovedajú minimálnym požiadavkám verejného obstarávateľa. Navrhované nižšie výkonnostné parametre verejný obstarávateľ neakceptuje.

**Otázka č. 8:**

TYP 4 - uvádzate v bode rýchlosť tlače - min. 35 strán /min. vo formáte A4, 17 strán/min. vo formáte A3.

Naše navrhované riešenie v tej istej kvalite má rýchlosť tlače 30 strán/mi vo formáte A4 a 17 strán/min. vo formáte A3.

**Odpoveď:**

Verejný obstarávateľ sa domnieva, že otázka záujemcu smeruje k zmene zadaných parametrov v súťažných podkladoch, t. j. k akceptovaniu rýchlosti tlače 30 strán/min vo formáte A4 pri multifunkčnom zariadení typu 4 verejným obstarávateľom. Zadané parametre vychádzajú z minimálnych požiadaviek verejného obstarávateľa. Navrhované nižšie výkonnostné parametre verejný obstarávateľ neakceptuje. Požadovaná rýchlosť tlače je v prevádzkových podmienkach verejného obstarávateľa štandardom.

**Otázka č. 9:**

TYP 4 - budete akceptovať pri bode výstupné spracovanie aj finišer s jednou priehradkou? Druhá priehradka bude výstupná priehradka stroja (Ostatné podmienky finišera sú spĺňajúce).

**Odpoveď:**

Požadované minimálne výstupné spracovanie je v prevádzkových podmienkach verejného obstarávateľa štandardom. Navrhovaný nižší počet priehradiek finišera verejný obstarávateľ neakceptuje.

**Otázka č. 10:**

TYP 4 – skenovanie/podávač dokumentov - bude akceptovaná aj rýchlosť 48 obrazov za minútu a kapacita obojstranného podávača na min. 50 listov 80g/m2.

**Odpoveď:**

Požadované parametre pre skenovanie a podávač dokumentov sú bežným štandardom   
a zodpovedajú minimálnym požiadavkám verejného obstarávateľa. Navrhované nižšie výkonnostné parametre verejný obstarávateľ neakceptuje.

**Otázka č. 11:**

TYP 4 - uvádzate v bode kapacita tonerov – (C,M,Y,K) na min. 20 000 strán - máme za to, že naše riešenie, ktoré má min. kapacitu (C,M,Y) 15 000 strán a (K) na 20 000 strán, nijakým spôsobom nenaruší službu, ktorú by sme poskytovali a taktiež žiadnym spôsobom to neovplyvňuje kvalitu zariadenia. Budete akceptovať aj túto zmenu v kapacite tonerov?

**Odpoveď:**

Kapacita tonerov (C,M,Y) 20 000 strán pri uvedenom type zariadení nie je nadštandardom, renomovaný výrobcovia ponúkajú tonery aj s oveľa vyššou kapacitou. Aj keď sa jedná o servis ALL IN, verejný obstarávateľ požaduje v jeho prevádzkových podmienkach pre zachovanie požadovaného komfortu užívateľa minimálne kapacitu uvedenú v požadovaných parametroch, ktorá sa navyše udáva len pri 5 % pokrytí výtlačku (to znamená, že skutočnosť môže byť vyššia). Pre užívateľa je časovo nevyhovujúce častejšie objednávanie tonerov.

JUDr. Zora Vypušťáková

riaditeľka, odbor hospodárskych služieb